open-index/open-wikipedia-markdown huggingface dataset:
M79

Pelancar (atau Pelontar) Grenad M79 adalah sejenis senjata yang menjadi masyhur semasa mula digunakan di dalam Perang Vietnam. Tentera Amerika Syarikat menggelarkannya sebagai *Thump Gun*, *Blooper*  ataupun *Thumper*. Di kalangan tentera Australia, ia dipanggil *Wombat Gun*. 

Senjata ini kelihatan seperti senapang patah dengan laras yang besar yang dipotong pendek. Larasnya dipatahkan ke bawah untuk mengisi grenad. Senjata ini boleh menembakkan grenad tabur, damak ataupun insidiari. M79 membolehkan askar infantri melontar grenad 40mm sejauh 375 meter dan boleh melontar grenad asap ataupun letupan. Untuk tempur jarak dekat, grenad jenis flechette yang meledakkan sejumlah damak besi kecil digunakan. Grenad yang meledakkan peluru penabur juga diperkenalkan untuk kegunaan tempur jarak dekat.

Dalam tahun-tahun 1960-an dan 1970-an, tentera Amerika Syarikat mencuba memasang beberapa jenis pelontar grenad kepada senapang tempur M16. Satu versi senapang ini XM148 dihantar untuk kegunaan semasa Perang Vietnam.

Kini, pelontar grenad ini digantikan dalam perkhidmatan tentera Amerika Syarikat dengan pelontar grenad M203. Namun demikian, pelontar grenad M79 masih digunakan dalam beberapa peranan khusus dalam perkhidmatan polis dan tentera, seperti dalam ketenteraman awam.

Senjata ini pernah digunakan oleh pasukan Rejimen Askar Melayu Diraja misalnya Kapten Hamid Awang dari Kompeni D RAMD semasa operasi melawan komunis.

Pada 7 April 1973, Kapten Hamid dan pasukannya mengesan perkhemahan musuh. Kapten Hamid yang bersenjatakan M79 tersebut menembakkan grened ke perkhemahan musuh dan mara ke situ. Semasa pertempuran, salah seorang daripada pihak komunis cuba hendak menembak salah seorang anggota tentera pimpinan Kapten Hamid. Tetapi Kapten Hamid menerkam ke arah musuh tersebut dan menghentak leher musuh dengan udi senjata M79 yang dipegangnya.

## Rujukan

## Pautan luar dan sumber
*Gary's U.S. Infantry Weapons Reference Guide
*US Army Field Manual 3-22.31 Appendix A
SKS

Senapang jenis **Simonov SKS** (Samozaryadnyj Karabin Simonova = Simonov Self-loading Carbine) adalah sejenis senapang karbin separa automatik yang dicipta oleh pencipta Soviet Union bernama Sergei Gavrilovich Simonov (1894 - 1986). Prototaip SKS dibuat pada awal tahun 1945, dan diuji di medan tempur dalam peperangan menentang tentera Jerman. 

Selepas tahun 1945, karbin SKS  dan katsksy6 rij pelurunya diperbaiki dan diterima untuk kegunaan tentera Soviet dalam tahun 1949 bersama-sama senapang tempur AK-47. SKS diguna dengan meluas sehingga tahun 1970-an dan selepas itu mula ditarik balik dari kegunaan utama dan kini sama ada disimpan dalam simpanan ataupun telah dilupuskan sepenuhnya oleh pengguna-penggunanya. Walaupun demikian, senapang SKS ini masih digunakan untuk upacara istiadat rasmi oleh Pasukan Pengawal Kehormat Tentera Rusia (Russian Honor Guards).

## Versi
Senapang SKS dapat dikenalpasti kepada beberapa versi,iaitu:

* Type 56 (Buatan China;masih lagi digunakan oleh sebilangan negara)
* PAP 59 (Buatan Yugoslavia)
* PAP 59/66 (Buatan Yugoslavia;senapang ini dipasang dengan pelancar grenad 22mm)
* Type 1 (Buatan Vietnam; Versi yang paling jarang sekali dilihat)
* Karabiner-S (Buatan Jerman Timur)
* Senapang 10 Julai (July 10 Rifle) (Buatan Albania)
* Type 63 (Buatan Korea Utara)
* ksS (Buatan Poland)

## Negara Pengguna

*
*
*
*
*
*
*
*
*
*
*
*
*
*
* *(Bekas Pengguna)*
* ref Name hogg2002"/* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* *(Bekas Pengguna)''

*{{flag|

## Rujukan

## Pautan luar
RPD

Mesingan **RPD** merupakan sejenis mesingan buatan Soviet Union yang digunakan oleh kebanyakan tentera negara-negara Komunis. Ia dibuat di Soviet Union dan Republik Rakyat China. RPD bermakna Ручной Пулемет Дегтярева (Ruchnoy Pulemyot Degtyareva) (Mesingan Ringan Degtyarev).

Mesingan RPD direka untuk Tentera Soviet dalam tahun 1944 untuk kegunaan sebagai senjata automatik bantuan untuk skuad tentera. Mesingan ini diterima untuk perkhidmatan dengan tentera Soviet dalam tahun 1950-an. Penembak boleh menggunakan mesingan ini secara meniarap menggunakan bipod yang ada di mesingan tersebut. Penembak juga boleh menggunakan mesingan ini secara berdiri dengan mesingan digantung di paras pinggang dengan bantuan satu tali galas. Peluru disuap masuk menggunakan *suapan rantai tidak berkecai - non-disintegrating belt feed*.

Di Republik Rakyat China, senjata ini ditiru dan dikeluarkan dengan beberapa pengubahsuaian dalaman dan diberikan nama Type 56. mesingan ini kemudiannya dibekalkan dengan banyak untuk kegunaan NVA dan juga NLF (Viet Cong) semasa Perang Vietnam. 

Mesingan RPD digantikan dalam perkhidmatan tentera Soviet dalam tahun 1960-an dengan mesingan RPK yang lebih moden, Walaupun anggota tentera tidak gembira dengan pertukaran tersebut, mesingan RPD hanya digunakan oleh pasukan simpanan dan kini sudah tidak digunakan lagi oleh tentera Rusia. 

Tentera gerila memberontak seperti Tamil Tigers masih menggunakan mesingan ini dalam pemberontakan mereka menentang kerajaan Sri Lanka.

## Pengguna

*
*
*
*
*
*
*
*
*
*
*
*: **Type 56** and **Type 56-1**. Produced by Norinco.
*
*
*
*
*
*
*
* (no longer in use)
* Republik Demokratik Jerman (bekas pengguna).
* Hungary
*
*
*
*
*
*
*
*
*
*
*
*: Used by the Pakistan Army. 
*
*
*
*
*
*
*
*
*
*
*
*
*

## Nota




## Rujukan
*
*

## Pautan luar

*Soviet RPD Manual Covering Operation and Repair
*Modern Firearms
Havana

Nama penuh bandar **Havana** (; bahasa Sepanyol ialah **Ciudad de La Habana** . Biasanya dipanggil **La Habana** atau rasminya **San Cristóbal de la Habana**.

Jumlah penduduk 2.2 juta, bandar terbesar di Cuba dan di Kepulauan Caribbean. Kedudukannya 144km tenggara Florida. Havana satu daripada 14 wilayah Cuba.

Ia terletak di Timur Laut Semenanjung Cuba, menghadap Selat Florida .

## Sejarah
Havana mula dijelajah oleh orang Eropah ketika Sebastián de Ocampo pada 1509.

Penjelajah Diego Velázquez de Cuéllar menjumpai Havana pada 25 Ogos 1515 di bahagian pantai Selatan pulau ini yang dikenali dengan nama *Surgidero de Batabanó*. 

Bandar Havana yang asal bukan lokasi sekarang. Havana dipindahkan ke lokasi sekarang yang dikenali sebagai *Puerto de Carenas* pada 1519.

### Lanun

Sebenarnya Havana adalah pelabuhan perdagangan yang membekalkan bekalan makan dan minuman kepada ahli pelayaran dan pedagang. Pelabuhan ini sering diserang oleh lanun yang bermaharaja lela di laut Carribean. Ini termasuklah orang Peranchis bernama Jacques de Sores. Berlaku perebutan antara Peranchis dan Sepanyol untuk memonopoli perdagangan di sini. 

Antara barang dagangan ketika itu ialah emas, gangsa, alpaca, bulu dari Andes, emerald dari Colombia, kayu mahogani dari Cuba dan Guatemala, kulit dari Guajira, rempah-ratus, pewarna dari Campeche, jagung, dan koko.

Beribu-ribu kapal dari seluruh dunia bertemu dan memunggah barangan di pelabuhan Havana lalu dihantar ke Sepanyol.

Pada 1563, pejabat Ketua Gabenor Cuba pindah dari Santiago ke Havana. Pada 20 Disember 1592, Raja Philip II dari Sepanyol menetapkan Havana sebagai sebuah bandar raya.
Presiden Timor Leste

**Presiden Timor Leste**, secara rasminya Presiden Republik Demokratik Timor Leste (Bahasa Portugis: Presidente da República Democrática de Timor-Leste, Tetum: Prezidente Republika Demokratika Timor-Leste), ialah ketua negara di Timor Leste, yang dipilih oleh rakyat untuk tempoh lima tahun. Presiden adalah ketua *ex officio* Majlis Negara Timor Leste. Presiden juga mempunyai kuasa eksekutif yang terhad. Presiden boleh melaksanakan veto terhadap undang-undang negaranya. Selepas pilihan raya, presiden biasanya melantik ketua parti majoriti atau gabungan majoriti sebagai Perdana Menteri. Sebagai ketua kerajaan, perdana menteri akan mengetuai kabinet. Selain itu, presiden juga merupakan komander tertinggi Angkatan Pertahanan Timor Leste.

## Presiden Timor Timur semasa perang kemerdekaan

## Presiden Timor Leste selepas kemerdekaan

## Pilihan raya terkini
Pusingan pertama pilihan raya telah diadakan pada 19 Mac 2022, namun kedua-dua calon gagal memperoleh sekurang-kurangnya 50% undian. Oleh itu, pusingan kedua pilihan raya  diadakan pada 19 April 2022. Pertandingan antara José Ramos-Horta, bekas presiden, dan penyandang presiden Francisco Guterres diteruskan. Dalam pusingan ini, Ramos-Horta menerima 62.09% undi dan berjaya menewaskan Guterres, yang menerima 37.91% peratus undi.

## Nota

## Rujukan
B-57 Canberra

**B-57 Canberra** merupakan sebuah pesawat pengebom yang digunakan oleh Tentera Udara Amerika Syarikat untuk menjalankan misi-misi pengeboman dan peninjauan mulai tahun 1950-an. Kapal terbang ini pada asalnya diasaskan kepada pesawat English Electric Canberra buatan British.

## Sejarah
Versi B-57B menjadi versi muktamad pesawat pengebom ini, dan mempunyai beberapa pengubahsuaian. 4 stesen senjata dipasangkan di bawah sayap kapal terbang ini untuk membolehkan lebih banyak senjata dibawa. Kapal terbang ini juga diberikan persenjataan 8 pucuk mesingan of 0.50 in (12.7 mm) Browning M2 dan kemudiannya digantikan dengan 8 pucuk meriam 20 mm jenis M39.

Penerbangan sulung B-57B dilakukan pada 18 Jun 1954. Pesawat jenis B-57 pada awalnya menghadapi beberapa masalah seperti kerosakan enjin dan kegagalan pengerak sayap ekor menyebabkan beberapa pesawat menjunam ke tanah. Tentera Udara Amerika Syarikat menganggapkan pesawat B-57 ini tidak sesuai untuk tugasan pencerobohan malam dan Martin mengambil langkah meningkatkan peralatan elektronik pesawat ini. Menjelang tahun 1957, Tentera Udara Amerika Syarikat menerima pesawat F-100 Super Sabre ke dalam perkhidmatan skuadron, dan B-57 diputuskan untuk dikeluarkan daripada perkhidmatan. Persaraan pesawat ini ditangguhkan kerana Perang Vietnam.

Penempatan pesawat B-57B di Bien Hoa bermula dalam bulan November 1964 dengan perlanggaran di antara 3 buah pesawat semasa tiba! 5 buah pesawat lagi musnah dalam serangan mortar oleh Viet Cong dan 15 lagi rosak. Misi pengeboman bermula pada 19 Februari 1965 dalam Operasi Rolling Thunder. Pesawat B-57 biasanya dipasangkan 9 butir bom 500 lb (227 kg) di dalam badan pesawat dan 4 butir bom 750 lb (340 kg) di bawah sayap.

Dalam bulan April 1965, pesawat B-57B mula membuat serangan waktu malam dibantu oleh pesawat lampu suar dan pesawat peperangan elektronik jenis EF-10B Skyknight. Pada 16 Mei 1967, sebuah pesawat b-57B meletup di atas landasan di Bien Hoa, dan menyebabkan kemusnahan 10 buah B-57B yang lain, bersama-sama 11 buah kapal terbang A1 Skyraider dan sebuah kapal terbang F-8 Crusader.

Akibat pelumpuhan perang, peswat B-57 dihantar ke Phan Rang di mana mereka menyertai serangan membantu operasi tentera di kawasan tersebut bersama-sama pesawat pengebom English Electric Canberra milik Tentera Udara Diraja Australia. Daripada 94 buah pesawat B-57 yang dihantar ke Vietnam, 51 buah menjadi korban perang dan pada akhir tahun tahun 1969, hanya 9 buah sahaja yang masih tinggal.

## Pengguna

;
* Tentera Udara Pakistan
;
* Tentera Udara Republik China (Taiwan)
;
* Tentera Udara Amerika Syarikat
* NASA
* NCAR/High Altitude Mapping Missions, Inc,
* Pentadbiran Atmosfera dan Laut Kebangsaan dari Jabatan Perdagangan Amerika Syarikat

## Spesifikasi (B-57B)

## Rujukan

## Lihat juga
Pengeboman Haadyai 2006

**Pengeboman Haadyai 2006** terjadi di bandar Haadyai, selatan Thailand pada hari Sabtu, jam 9.00 malam pada 16 September 2006. 

Seramai 5 orang terbunuh dan lebih 70 cedera  dan dirawat sebagai pesakit luar. Sebelum ini pengeboman Songkhla 2005 telah berlaku.

Enam butir bom meletup pada jam 9.00 malam di pusat beli-belah Odeon,  restoran China, bangunan meletak kereta dan  kompleks beli-belah Big-C, Hotel Lee Garden dan gedung pakaian Diana. Pengebom dipercayai meletupkan bom di dalam tandas dan  di motosikal dengan kawalan  telefon bimbit .

Hotel Lee Garden pernah digunakan untuk menandatangani perjanjian damai antara kerajaan Malaysia dengan Parti Komunis Malaya 1989.

## Lokasi
Haadyai merupakan wilayah yang masih diselaputi kecemasan dan darurat berikutan dasar berat pincang Perdana Menteri Thailand, Thaksin Shinawatra.

Bandar Haadyai adalah kira-kira satu jam perjalanan dengan kenderaan dari sempadan Malaysia dan dekat dengan Yala, Pattani and Narathiwat.

## Mangsa

Antara yang terlibat ialah seorang rakyat Malaysia. Seorang guru bahasa Inggeris rakyat Kanada turut terbunuh. Mangsa lain ialah rakyat Thailand sendiri. Gabenor Wilayah Songkhla, Somporn Thaibanyong memeriksa kawasan kejadian.

## Penyerang
Pasukan keselamatan Thailand mempercayai Patani United Liberation Organization (PULO) bertanggungjawab di atas kebanyakan serangan bom di tiga wilayah tersebut  iaitu Narathiwat, Pattani dan Yala. Seramai 1700 terbunuh sejak 2 tahun lalu.

## Destinasi pelancong Malaysia
Haadyai terkenal di kalangan pelancong Malaysia sejak 1960-an lagi.  Ribuan pelancong dari Malaysia dan Singapura memenuhi restoran, kawasan beli-belah dan pusat hiburan yang terletak kira-kira 10 km dari sempadan Malaysia-Thailand. Semasa cuti Hari Kebangsaan Malaysia 31 Ogos, lebih 15,000 bilik habis ditempah.

## Serangan 14 September 2006
Pada 14 September 2006, seorang pegawai Jabatan Perikanan dari Terengganu , Malaysia dan seorang penghulu telah ditembak mati di Narathiwat. Pegawai tersebut berasal dari Bachok , Kelantan tetapi bertugas di Terengganu. Beliau menyeberangi Sungai Golok dengan bot pancung untuk ke Tak Bai, Narathiwat, Thailand.

## Serangan 2004
Lapangan Terbang Haadyai, sebuah gedung membeli belah dan sebuah hotel dibom oleh kumpulan militan mahu memerdekakan  tiga wilayah yang majoriti penduduknya Islam di wilayah selatan Thai -- Pattani, Yala dan Narathiwat.
Parlimen Kebangsaan Timor Leste

**Parlimen Kebangsaan Timor Leste** (Tetum: *Parlamentu Nasionál*, Portugis: *Parlamento Nacional de Timor-Leste*) ialah badan perundangan di Timor Leste. Ia diasaskan pada tahun 2001 dan dikenali sebagai Perhimpunan Perlembagaan ketika berada dibawah pengawasan PBB, tetapi kemudian menukar namanya kepada Parlimen Kebangsaan selepas kemerdekaan negara itu pada 20 Mei 2002.

Jumlah ahli parlimen akan berada diantara 52 dan 65 orang pada masa akan datang. Ia sekarang mempunyai 88 orang ahli berikutan keputusan Perhimpunan Perlembagaan untuk berubah berbanding mengadakan pilihan raya yang baru. Kesemua ahli berkhidmat selama lima tahun bagi satu penggal, dan penggal parlimen sekarang akan tamat pada bulan Ogos 2006. Ahli Parlimen dipilih menerusi sistem undi memilih parti. Parlimen bertempat di Bangunan Parlimen Kebangsaan di Dili yang dibaik pulih menerusi bantuan daripada Australia.

Seperti negara-negara lain, parti yang memenangi majoriti di Parlimen akan boleh membentuk kerajaan. Ahli-ahli parlimen akan memilih ketua kerajaan iaitu Perdana Menteri, yang sekarang ialah Jose Ramos Horta.

## Pautan luar
*  Laman rasmi
*  Tentang Parlimen
Monel

**Monel** adalah tanda dagangan yang merangkumi satu siri aloi-aloi logam nirkarat (tahan karat), yang terdiri daripada terutamanya nikel (sehingga 67%) dan tembaga, dengan sedikit besi dan unsur-unsur surih yang lain. Ia adalah tahan kepada kakisan dan asid-asid, dan sesetengah aloi jenis ini boleh tahan pembakaran dalam oksigen tulen. Ia biasanya digunakan dalam aplikasi persekitaran yang amat mengkakis. Penambahan kecil aluminium dan titanium membentuk aloi dengan rintangan kakisan serupa, tetapi dengan kekuatan yang amat tinggi.

Ia dicipta oleh Robert Crooks Stanley untuk INCO pada tahun 1901, dan dinamakan sempena presiden syarikat iaitu Ambrose Monell. 

Monel digunakan sebagai bahan untuk injap omboh dalam beberapa trompet-trompet bermutu tinggi, contohnya, Bach Stradivarius. Ia juga sering digunakan untuk sinki dapur dan pada bingkai-bingkai cermin mata. Ciri tahan kakisannya membuatkan monel sesuai untuk aplikasi-aplikasi laut seperti sistem-sistem pempaipan, pam pendesak dan bakul-bakul penapis. Sesetengah aloi adalah sepenuhnya tak bermagnet dan digunakan untuk tali sauh di atas penyapu periuk api, peralatan pengukuran medan magnet perumahan, serta mempunyai penggunaan dalam penggerudian minyak berindustri. Monel lazimnya lebih mahal daripada keluli tahan karat.

Monel adalah amat keras untuk dimesin kerana ia mengeras kerja secara serta-merta apabila dikenakan api dan tidak mengeras menjadi matriks yang tetap. Ia perlu dilarik dan dikerja pada kelajuan yang perlahan dan kadar suapan yang rendah.

MONEL® adalah tanda dagangan bagi Perbadanan Logam-logam Istimewa (Special Metals Corporation).

RotoSound mempelopori penggunaan monel untuk tali bas, dan tali-tali ini telah digunakan dalam beberapa album-album sepanjang 1960-an dan oleh artis-artis seperti Who, Sting, John Deacon, dan John Paul Jones.

## Lihat juga

* Kupronikel  

## Pautan luar
*Bach Trumpets 
*Rotosound Bass Strings
Bermuda

**Bermuda** ialah Wilayah Luar Negeri British terletak di utara Lautan Atlantik. Wilayah ini terdiri daripada 138 pulau dengan keluasan sejumlah 58.8 km persegi, pulau terbesar ia bernama Main Island ("Pulau Utama") yang menempatkan ibu kota wilayah ini, Hamilton.

Wilayah ini merupakan wliayah tanggungan British paling banyak penduduk dengan sebanyak  71,176 orang dikira setakat tahun 2018. Ia diperintah sendiri dengan perlembagaan khusus serta kabinet dilantik Parlimen sendiri; Kerajaan United Kingdom dipertanggungjawabkan atas ehwa pertahanan dan perhubungan antarabangsa dengan negara-negara yang berjiranan. Eknomi wilayah ini sangat bergantung kepada industri insurans luar pesisir dan pelancongan; malah ia pernah mempunyai antara keluaran dalam negara kasar per kapita tertinggi di dunia sepanjang awal abad ke-20.

## Sejarah
Kawasan Bermuda tidak pernah dihuni mana-mana manusia dan kosong sepi sebelum ini. Ia pertama kali ditemui Juan de Bermúdez, seorang pengemudi Sepanyol yang tersempak dalam perjalanannya selepas mendapatkan bekalan dari Hispaniola tahun 1505. Secara bandingannya, Melaka telah mencapai puncak kemasyhuran dan Portugis baru datang ke Melaka. Antara catatan yang menunjukkan pengetahuan terawal mengenai tempat ini mula didapati dalam sandiwara *[[The Tempest]]* nukilan William Shakespeare yang mengeja ia *Bermoothes.*

## Geografi

### Geologi
Bermuda terdiri daripada segugusan gunung berapi berdekatan Laut Sargasso di kawasan Atlantik. Titik daratan bear yang terdekat ialah Cape Hatteras di Carolina Utara, Amerika Syarikat sejauh  arah barat laut. Puncak tertinggi ia ialah Town Hill di pulau terbesar ia, Main Island atau Bermuda dengan ketinggian sebanyak 79 meter (260 kaki).

Wilayah ini terdiri daripada 181 buah pulau dengan keluasan sejumlah . Pulau terbesar ia adalah Main Island atau Bermuda. Lapan pulau terbesar ia paling banyak berpenduduk dan dihubungkan oleh jambatan. Pesisiran ia diukur sejarak .

### Iklim dan suhu
Bermuda beriklim tropika (kelas Köppen: **Af**). Ia sangat menghampiri iklim subtropika lembap (Köppen: **Cfa**) namun persekitarannya dipenagruhi haba dibawa Gulf Stream serta latitud sekitar yang rendah. Ia boleh mengalami suhu yang lebih sejuk pada bulan-bulan pertama [berpurata ], namun salji atau ibun langsung tidak dicatatkan pernah turun di kawasan wilayah ini.

## Ekonomi

### Keistimewaan percukaian

## Rujukan

## Pautan luar

* Bermuda Archipelago
* Bermuda Government
* Bermuda Tourism
* Bermuda Guide
Kupronikel

**Kupronikel** adalah aloi yang mengandungi tembaga, nikel dan bendasing-bendasing penguat, seperti besi dan mangan.  

Kupronikel tidak kakis dalam air laut, kerana keelektronegatifannya dilaras agar neutral kepada air laut. Oleh sebab itu, ia digunakan untuk perkakasan laut, dan kadangkala untuk perejang-perejang, aci-aci engkol dan sekam bagi bot-bot tunda premium, bot-bot memancing dan bot kerja lain. 

Penggunaan kupronikel yang paling pelbagai, dari pandangan orang biasa, ialah dalam kebanyakan syiling edaran moden yang berwarna perak. Campuran yang biasa adalah 75% tembaga, 25% nikel, dan kandungan surih mangan. Pada masa dahulu, duit syiling perak tulen diturunkan nilai dengan kupronikel.

Ia digunakan dalam termogandingan, dan nisbah 55% tembaga/45% aloi nikel adalah digunakan untuk membuat perintang yang sangat tepat .

Logam monel adalah sejenis aloi tembaga nikel , mengandungi sehingga 65% nikel. 

Lihat juga gangsa (tembaga dialoikan dengan timah), loyang (tembaga dialoikan dengan zink), dan tembaga putih (kumpulan aloi-aloi tembaga-nikel lain).

## Sejarah
### Coinage

Teknologi aloi kupronikel telah diketahui oleh orang Cina semenjak abad Ketiga SM dan adalah dinamakan "tembaga putih" (beberapa senjata daripada Zaman Negeri-negeri Berperang diperbuat daripada aloi tembaga-nikel1).

Raja-raja Greco-Bactrian  Agathocles dan Pantaleon adalah orang-orang pertama di dunia yang mengeluarkan duit syiling tembaga nikel (nisbah 75/25) 2 pada sekitar 170 BCE, dan ini mencadangkan bahawa pertukaran aloi logam, atau mungkin pertukaran juruteknik, berlaku antara China dan dalam rantau Bactria pada zaman tersebut. Amalan mengeksport logam-logam Cina untuk perdagangan, terutamanya besi, diakui pada sekitar tempoh itu.  

Teknologi kupronikel tidak digunakan semula dalam duit syiling sehinggalah abad Ke-19. Ia telah digunakan dalam duit syiling Amerika Syarikat *quarter* dan *dime* yang diperbuat pada dan selepas tahun 1965.

Bermula pada abad ke-20, jaket peluru biasanya digunakan daripada bahan ini. Ia kemudiannya digantikan dengan logam luncur untuk mengurangkan kotoran logam pada lubang.

## Pautan luar
*www.coppernickel.org
* Corrosion resistance - Copper Development Association UK
*National Pollutant Inventory - Copper and compounds fact sheet
* National Pollutant Inventory - Nickel and compounds fact sheet 

1 Ancient Chinese weapons & A halberd of copper-nickel alloy, from the Warring States Period.
2 Copper-Nickel coinage in Greco-Bactria.
Bahasa baku

**Bahasa baku** (juga **bahasa piawai**, **bahasa standard**, **kelainan baku**, **loghat baku**, **loghat terpiawai**, dan **standard**) ialah kelainan bahasa yang telah mengalami pengkanunan yang cukup banyak terhadap tatabahasa dan penggunaannya, walaupun kadangkala istilah tersebut merujuk keseluruhan suatu bahasa yang memasukkan bentuk terpiawai sebagai salah satu kelainanan. Biasanya, kelainan bahasa yang mengalami pemiawaian yang cukup banyak ialah loghat yang dikaitkan dengan pusat perdagangan dan kerajaan. Dengan proses yang ahli antropologi lingustik panggil "anjakan rujukan" dan yang ahli sosiolinguistik panggil "penghuraian fungsi", kelainan ini memperoleh darjat masyarakat yang dikaitkan dengan perdagangan dan kerajaan. Sebagai kesan sosiologi bagi proses ini, kebanyakan pengguna bahasa ini mula percaya bahawa bahasa baku memang unggul atau menganggapinya garis dasar bahasa untuk menilai kelainan bahasa yang lain.

Dari segi fungsi, bahasa baku dapat menjadi unsur penyatu, unsur pemisah dan pemberi prestij kerana:
* ***Unsur penyatu***: digunakan oleh orang-orang daripada pelbagai daerah loghat;
* ***Unsur pemisah***: memisahkan bentuk bahasa baku itu daripada loghat-loghat lain dalam bahasa itu; dan
* ***Pemberi prestij***: digunakan oleh segolongan orang dalam suasana tertentu, biasanya dalam urusan rasmi; umpamanya laporan, surat, surat pekeliling, borang, radio, televisyen, dan sebagainya.
Walau bagaimanapun, ketiga-tiga fungsi ini dianggap oleh Paul Garvin sebagai fungsi perlambangan.

Dalam konteks pentadbiran dan pengurusan, fungsi yang harus ditekankan ialah fungsi objektif, iaitu bahasa baku sebagai rangka rujukan untuk menentukan salah-betulnya penggunaan bahasa. Jika fungsi objektif ini tidak ditegaskan, nescaya bahasa yang digunakan dalam pentadbiran dan pengurusan akan berbeza-beza bentuknya. Apabila hal ini terjadi, maka kecekapan pentadbiran dan pengurusan akan tergugat.

## Lihat juga
* Bahasa rasmi

## Rujukan

## Bibliografi

* 
*
* 
*
* 
*
*
*
* 
*
* 
*
*
* 
*
*
*
* 
*
*
*
* 
*
*
* 
*
*
*
* 
*
*
*
*
* 
*
*
*
*
*
* 
*
* 
*
*
*
* 

*
*
* 
*
*
* 
*
*
* 
*
* 
*
*
*

## Bacaan lanjut

* 
* 
*
AH-1 Cobra

Helikopter **AH-1 Cobra** adalah sejenis helikopter penyerang dua anak kapal yang boleh beroperasi sama ada di darat ataupun di laut. Helikopter ini memberikan bantuan serangan rapat untuk pasukan tentera khususnya di dalam peranan anti kereta kebal, iringan bersenjata dan peninjauan.

Helikopter ini lahir daripada pengalaman yang diperolehi semasa perang Vietnam. Kejayaan helikopter Huey yang dipasangkan senjata roket dan mesingan mendorong tentera Amerika Syarikat untuk mencuba penggunaan helikopter penyerang yang khusus, Akhirnya helikopter AH-1F dikeluarkan menggunakan enjin, sistem gear dan sistem rotor helikopter UH-1 tetapi diberikan pengubahsuaian menjadi helikopter penyerang khususnya dengan fiuslaj yang tirus dan tempat juru terbang yang disusun cara tandem. Helikopter ini juga menjadi ikon perang Vietnam. Helikopter ini berjaya memenuhi keperluan tentera Amerika untuk sebuah helikopter yang pantas, ringan dan boleh mensasarkan ordnans dengan tepat.

Apabila program Lockheed Cheyenne gagal mencapai matlamatnya, tentera Amerika Syarikat memilih helikopter AH-1 sebagai alternatif. Model AH-1G Cobra menggunakan rotor lebar, dan boleh terbang dua kali lebih laju daripada helikopter Huey dan boleh berlegar 3 kali lebih lama.

## Spesifikasi
### AH-1G HueyCobra

### AH-1F "Modernized" Cobra
OH-6 Cayuse

**OH-6 Cayuse** (nama panggilan "Loach") adalah sebuah helikopter ringan berenjin tunggal yang digunakan untuk mengangkut anggota, melaksankan misi mengiring dan menyerang serta tinjauan. Hughes juga membangunkan Model 369 sebagai sebuah helikopter awam. Hughes '''Model 500''' kini dikeluarkan oleh MD Helicopters.

## Sejarah operasi

Helikopter **OH-6 Cayuse** buatan Hughes berkhidmat di Vietnam sebagai sebuah helikopter peninjau ringan (LOH) dan dipanggil Loach.  Helikopter ini mempunyai enjin Allison T63-A-5A yang memberikan kuasa 253-shp. Prototaip helikopter ini melakukan penerbangan sulung dalam bulan Februari 1963. Helikopter ini memulakan khidmat dengan tentera Amerika Syarikat  dalam tahun 1966. Helikopter ini memenangi pertandingan untuk pembekalan helikopter LOH mengalahkan helikopter FH 1100 rekaan Fairchild Hiller dan rekaan Bell Helicopter. Rekaan Bell kemudiannya dikembangkan menjadi Bell 206 (dan kemudiannya OH-58 Kiowa)

OH-6A Cayuse mempunyai prestasi tinggi dan bunyi yang kurang bising khususnya disebabkan penggunaan rotor 4 bilah dan saiznya yang kecil. Helikopter ini akan terbang rendah untuk mengacum musuh supaya menembak supaya kedudukan musuh dapat dikesan. Helikopter ini digandingkan sebagai “Pink Team” dengan helikopter penyerang AH-1 Cobra. 

Helikopter OH-6A Cayuse boleh tahan menerima tembakan teruk dan masih berupaya pulang dengan selamat. Helikopter ini boleh dilengkapkan dengan sistem senjata M27 dengan senjata minigun M134 di sebelah kiri pesawat dan sepucuk mesingan M60D 7.62mm di sebelah kanan.

## Spesifikasi

## Rujukan

## Lihat juga

## Pautan luar

* Warbird Registry - OH-6 Cayuse  - Tracking the histories of OH-6 that survived military service.
* Hughes OH-6 "Cayuse" / MD 500 / MD 530 helicopter  - All the World's Rotorcraft's page on the Hughes H-6 and variants.
OH-58 Kiowa

**OH-58 Kiowa** adalah helikopter yang dikeluarkan oleh bell Helicopters untuk kegunaan peninjauan, pengawasan dan pengutipan maklumat risik. Dalam bulan Oktober 1961, tentera darat Amerika meminta cadangan daripada syarikat pembuat helikopter untuk pembekalan helikopter pengawasan ringan (LOH) daripada Belll Helicopter dan 12 pengeluar lain. Bell mengemukakan rekaan Bell 206. 5 buah prototaip dibina untuk penilaian Tentera. Juru terbang penilai membuat aduan kekurangan kuasa enjin pesawat Bell ini dan ia tersingkir daripada pemilihan. Akhirnya, rekaan Hughes dipilih dan memasuki perkhidmatan sebagai OH-56 Cayuse. 

Bell memasarkan model Bell 206 Jetranger di pasaran awam dan mendapat jualan laris, khususnya daripada stesen televisyen dan pasukan polis. Dalam tahun 1967, tentera Amerika sekali lagi  meminta pembidaan daripada pengeluar helikopter untuk pembekalan helikopter  LOH kerana Hughes tidak dapat memenuhi kontrak pembekalan helikopter OH-56 Cayuse. Kali ini Bell menang pembidaan dan modelnya diterima masuk perkhidmatan tentera dan diberikan penamaan OH-58 Kiowa. 

Helikopter ini dihantar ke Vietnam pada musim gugur 1969 dan ditugaskan dalam pasukan Kavalri Udara, pasukan helikopter penyerang dan pasukan artileri medan. Selain itu, Kiowa juga digunakan untuk misi MedEvac. Kiowa juga digandingkan dengan AH-1G Cobra dalam “Pink Team”. Helikopter OH-58 Kiowa boleh dipasangkan sistem senjata M27 dengan mesingan M134 7.62mm di sebelah kiri pesawat.

## Lihat juga

## Rujukan

;Nota:

;Bibliografi

*Holley, Charles, and Mike Sloniker. Primer of the Helicopter War. Grapevine, Tex: Nissi Publ, 1997. ISBN 0944372112

## Pautan luar

* OH-58 Kiowa Warrior and OH-58D fact sheets on Army.mil  
* OH-58D armament systems page on Army.mil
* OH-58 Kiowa  - Kamov.net
* OH-58 page on GlobalSecurity.org
* OH-58D Kiowa Warrior on Deagel.com
* Bell OH-58D Kiowa Warrior on militaryfactory.com
CH-47 Chinook

Helikopter **CH-47 Chinook** adalah sejenis helikopter ketenteraan pengangkut berat berenjin kembar, rotor tandem. Kelajuan maksimum mampu mencecah 315 km/j. Dalam tahun 1966, Tentera Darat Amerika Syarikat diarahkan menyerahkan kesemua pesawat pengangkut C-7 Caribou kepada Tentera Udara Amerika Syarikat. Dengan penyerahan ini, Tentera Darat kehilangan keupayaan pengangkutan taktikal. Helikopter pengangkut CH-47 Chinook diperkenalkan dalam tahun 1966 dan membawa dimensi baru ke medan tempur. Dengan menggunakan helikopter ini, peralatan berat boleh dibawa di serata pelosok medan tempur. Dengan keupayaan angkat sehingga 10 tan, peralatan seperti meriam medan dan lain-lain peralatan berat (jentolak dsbg) boleh dipindahkan dengan cepat dan ditempatkan di tempat ia diperlukan. Dan ini dapat dilakukan tanpa memerlukan landasan kapal terbang yang khusus.

Sejak itu, helikopter CH-47 Chinook menjadi keperluan penting Tentera Darat. Helikopter ini boleh memuatkan sehingga 33 orang anggota tentera berbanding 8 hingga 10 orang yang boleh diisi dalam helikopter UH-1 Huey. Helikopter CH-47 Chinook boleh dipasangkan dengan 3 mesingan M60 untuk memberikan kebolehan memberikan tembakan bantuan kepada askar-askar yang mendarat. CH-47 Chinook menjadi pengangkut berat standard Divisyen Pertama Kavalri Udara.

## HH-47 Mencari dan Menyelamat Tempur (CSAR-X)

Pada 9 November 2006 Tentera Udara Amerika Syarikat mengumumkan bahawa cadangan Boeing untuk membina helikopter HH-47 telah dipilih untuk memenuhi keperluan Mencari Dan Menyelamat Tempur (Combat Search and Rescue CSAR-X) perkhidmatan tersebut. Program CSAR ini melibatkan pembekalan 141 buah helikopter dengan 4 buah prototaip. Pengeluaran akan dipusatkan di Ridley Park, Pennsylvania yang juga menguruskan program MH-47G Pasukan Khas dan program CH-47F Chinook.

## Pengguna

*
*
*
*

*
*
*
*
*
*
*
* 
*
*
*
*
*
*
*
* 
*
*

### Bekas pengguna
* 
*
*
*

## Spesifikasi (CH-47F)

## Rujukan

## Pautan luar
* CH-47 Chinook di Global Security
* CH-47 - Leonardo-Finmeccanica
Microsoft Publisher

**Microsoft Publisher** (nama penuh **Microsoft Office Publisher**) merupakan perisian penerbitan meja yang dihasilkan oleh Microsoft. Ia boleh digunakan untuk menghasilkan bahan penerbitan yang baik dengan pilihan rekaan yang pelbagai, contohnya termasuklah risalah, kad ucapan, katalog, buletin dan sebagainya. Microsoft Publisher sering dianggap sebagai perisian permulaan, ia boleh memberikan kawalan unsur laman yang lebih bagus berbanding Microsoft Word namun tidak sebagus program reka bentuk laman seperti Adobe InDesign atau QuarkXPress.

## Versi
Senarai versi Microsoft Publisher:
* 1991 Microsoft Publisher for Windows
* 1993 Microsoft Publisher 2.0
* 1995 Microsoft Publisher 3.0 for Windows 95
* 1996 Microsoft Publisher 97 (Windows 95)
* 1998 Microsoft Publisher 98 (Windows 9x)
* 1999 Microsoft Publisher 2000 (Windows 9x, 2000, ME)
* 2001 Microsoft Publisher 2002 (Windows 98, 98SE, ME, 2000, XP)
* 2003 Microsoft Office Publisher 2003 (Windows 2000 (SP3), XP)
* 2007 Microsoft Office Publisher 2007 (Windows XP, Vista)
CH-46 Sea Knight

**CH-46 Sea Knight** adalah helikopter yang digunakan oleh Kor Marin Amerika Syarikat untuk tujuan pengangkutan sederhana berat. Helikopter jenis ini mula digunakan dengan pembelian awal sebanyak 600 unit dalam tahun 1964 dan bertujuan memenuhi keperluan pengangkutan berat sederhana pasukan Marin semasa Perang Vietnam.

Helikopter ini menggunakan sistem dua kipas rotor (tandem rotor) yang memberikannya pengendalian yang lebih baik di dalam keadaan angin kencang yang membolehkan helikopter ini membuat perubahan kedudukan dan hala dengan cepat semasa pergerakan helikopter yang perlahan. Helikopter ini boleh membawa 25 orang anggota tentera serba lengkap dan boleh mengangkut 3 tan muatan dan boleh terbang selama 2 jam. Perut kapal yang luas membolehkan ia digunakan untuk memasang pengusung bagi memindahkan mangsa bencana. Helikopter ini boleh mendarat dan terapung sehingga 2 jam di atas air sekiranya perlu membuat pendaratan kecemasan.

Penerbangan sulung helikopter ini dibuat dalam bulan April 1958, sebagai satu inisiatif sendiri syarikat Boeing Vertol yang mengunjurkan aplikasi ketenteraan. Tentera Darat membuat penilaian ke atas 3 buah helikopter tetapi akhirnya mahukan helikopter yang lebih besar dan boleh mengangkut muatan lebih berat.

Pasukan marin pula melihat helikopter ini paling ideal untuk memenuhi keperluannya. Pengubahsuaian dibuat supaya rotornya boleh dilipatkan untuk memaksimumkan ruang simpanan, dan pintu tanjakan yang boleh dibuka semasa penerbangan. Helikopter ini juga dipasangkan mesin angkut (hoist) yang boleh mengangkat beban sehingga 5 tan. Helikopter CH-46A yang pertama membuat penerbangan dalam bulan Ogos 1962 dan diterima berkhidmat mulai tahun 1964.

## Operators
### Pengguna tentera

;
* Tentera Udara Pertahanan Diri Jepun
* Tentera Darat Pertahanan Diri Jepun
* Tentera Laut Pertahanan Diri Jepun
;
* Tentera Udara DiRaja Arab Saudi
;
* Tentera Udara Sweden
* Tentera Laut Sweden
;
* Tentera Laut Amerika Syarikat
* Kor Marin Amerika Syarikat

### Pengguna awam

;
* Helifor Canada Corp (disewa daripada Columbia Helicopters)
;
* Columbia Helicopters

### Bekas pengguna

;
* Arahan Udara Angkatan Tentera Kanada
* Pengawal Pantai Kanada
;
* Kawasaki Helicopter System, LTD
* Jabatan Polis Metropolitan Tokyo
;
* Tentera Darat DiRaja Thailand 
;
* New York Airways
* Pan Am

## Spesifikasi (CH-46)

## Lihat juga

## Rujukan

## Pautan luar

* CH-46D/E Sea Knight and CH-46 history pages on U.S. Navy site; CH-46 page on USMC site
* CH-46 product page and CH-46 history page on Boeing.com
* Columbia Helicopters - Largest Civilian Operator of BV/KV Model 107
* Boeing Vertol 107 & H-46 Sea Knight on Airliners.net
* Kawasaki Vertol 107 on Airliners.net
* Kawasaki Helicopter Services (S.A.) Ltd.
A-37 Dragonfly

**A-37 Dragonfly** merupakan sebuah pesawat penyerang ringan yang dibangunkan dalam tahun 1963 dengan membuat pengubahsuaian kepada kerangka kapal terbang latihan **T-37 Tweety Bird.** Walaupun kelihatan serupa, pada hakikat tidak banyak kelengkapan yang boleh dikongsi bersama di antara kedua model ini.

Stesen senjata diletakkan di bahagian bawah sayap dan hujung sayap diletakkan tangki minyak. Kokpit pesawat ini diberikan kelengkapan avionics yang lebih canggih dan kerusi lenting, dan kebolehan mengisi minyak semasa penerbangan. Meriam 20mm juga dipasangkan.

Oleh kerana pengubahsuaian ini melibatkan penambahan berat pesawat, dua enjin General Electric J85-GE-17A yang lebih berkuasa dipasangkan yang memberikan tujahan 2,850 lbs. Pesawat ini mempunyai depan sayap 35 kaki 10 inci, panjang 29 kaki 3 inci dan tinggi 8 kaki 10 inci. Berat maksimum pesawat ini adalah 7000 kg dan ia boleh terbang dengan kelajuan maksimum 800 kmj. Pesawat ini boleh terbang sehingga ketinggian 14000 meter. Pesawat ini mempunyai 2 orang anak kapal.

Persenjataan pesawat A-37 Dragonfly termasuklah satu pucuk minigun 7.62mm di bahagian muncung pesawat dan beban perang seberat 2400 kg yang boleh dipasang di 8 stesen senjata di sayap. Tatasusun yang lain boleh melibatkan pemasangan dua pod mesingan, 2 pelancar roket 2.75 inci dan 4 butir bom.

Sebanyak 577 pesawat A-37 dibina oleh Cessna dalam jangka masa 10 tahun. Pesawat ini digunakan dengan meluas semasa Perang Vietnam dan sebilangannya diserahkan kepada Tentera Udara Republik Vietnam.

## Pengguna

* Colombia
* Republik Dominica
* Ecuador
* El Salvador
* Guatemala
* Honduras
* Peru
* Korea Selatan
* Thailand
* Uruguay

## Lihat juga

## Pautan luar

* A-37 Dragonfly Jetwarbird Training
A1 Skyraider

Pesawat **A1 Skyraider** digunakan sebagai pesawat pengiring helikopter penyelamat, dan untuk sokongan udara dekat (close air support) bagi unit-unit tentera darat yang memerlukan bantuan. Pesawat di dicipta oleh Ed Heinemann, dari syarikat Douglas Aircraft. A1D Skyraider adalah sebuah kapal terbang yang lasak, boleh membawa muatan perang yang banyak dan boleh berlegar berjam-jam di atas kawasan operasi untuk menunggu panggilan daripada pasukan yang memerlukan bantuan. A1D Skyraider dikreditkan dengan kejayaan menembak jatuh sebuah pesawat MiG-17. Di penghujung Perang Vietnam, tugas A1D Skyraider diambil alih pesawat A-37 Dragonfly and A-7 Corsair II.

Kapal terbang pejuang A1 Skyraider paling masyhur kerana melakukan operasi “Sandy” untuk mengiring helikopter penyelamat semasa Perang Vietnam. Pesawat ini adalah pesawat pejuang penyerang satu tempat duduk yang dibina oleh Douglas Aircraft Company (selepas itu McDonnell Douglas dan kini sebahagian daripada syarikat Boeing). Pesawat ini menjadi satu kejanggalan kerana menjadi pesawat berkipas yang amat berjaya melakukan misi dan tugasannya di zaman penerbangan jet.

## Latar Belakang

Kapal terbang ini adalah rekaan pereka terkenal Ed Heinemann. Dia terkenal kerana menjadi pereka kapal terbang A-4 Skyhawk. Heinemann membuat Skyraider sebagai satu pilihan yang lebih mudah kepada reka bentuk kapal terbang XBTD-1. penerbangan sulung prototaip dibuat pada 18 Mac 1945. Kapal terbang ini mempunyai enjin Wright R-3350, dan 7 stesen persenjataan di setiap sayap, membolehkannya membawa muatan senjata yang amat banyak.

Skyraider terlalu lambat untuk beraksi dalam Perang Dunia II, tetapi memberikan perkhidmatan cemerlang semasa Perang Korea. Kelebihan kapal terbang ini ialah membawa muatan perang yang banyak dan kebolehannya berlegar untuk masa yang lama (selama 10 jam) menjadikan ia paling sesuai untuk memenuhi misi serangan bantuan rapat (close air support). Skyraider melalui beberapa versi bermula dengan AD-1, dan kemudiannya AD-2 sebelum digantikan dengan versi AD-3. Versi AD-4 mempunyai enjin Wright R-3350-26WA yang lebih berkuasa, dan versi AD-5 mempunyai dua orang juruterbang. Versi pengeluaran terakhir adalah AD-7 yang menggunakan enjin Wright R-3350-26WB.

Setelah pembinaannya mencapai 3,180 unit, pengeluarannya telah dihentikan pada tahun 1957 . Dalam tahun 1962, pesawat ini ditukarkan penamaannya kepada A-1 Skyraider dan digunakan semasa Perang Vietnam oleh Tentera Udara Amerika Syarikat dan Tentera Laut Amerika Syarikat. A1D Skyraider mengilhamkan pesawat A-10 Thunderbolt II yang direka sebagai pesawat khusus serangan bantuan rapat untuk misi tempur di teater Eropah.

## Pengguna

* Kemboja
* Central African Republic
* Chad
* Perancis
* Gabon
* Vietnam Selatan
* United Kingdom
* Amerika Syarikat (Tentera Udara dan Tentera Laut)

## Pautan luar
* skyraider.org
* Douglas AD/A-1 Skyraider 
* Air Force Fact Sheet mengenai Skyraider yang diterbangkan oleh Major Fisher.
Mesingan M60

**Mesingan M60** ialah sejenis mesingan tempur yang mempunyai kaliber 7.62mm. Secara formalnya, senjata ini dipanggil *Machine Gun, 7.62mm, M60* menggunakan katrij peluru 7.62 x 51 mm yang disalur menggunakan *belt feed*.

Mesingan M60 boleh digunakan sebagai senjata pertahanan ataupun  senjata serangan. Dalam kegunaan sebagai senjata serangan, ia boleh digunakan dengan kadar tembakan yang lebih tinggi, dan mempunyai jarak berkesan yang lebih jauh. Kaliber peluru yang digunakan juga lebih besar daripada peluru 5.56mm yang digunakan oleh raifal tempur M16]. Sebagai senjata pertahanan, keupayaan mesingan disepadukan dalam persiapan pertahanan sesebuah unit tentera. 

Mesingan M60 paling berkesan dalam jarak 1,100 meter apabila dipasangkan di di atas tripod. Jarak berkesan sekiranya menggunakan bipod pula adalah 800 meter. Kor Marin Amerika Syarikat menggunakan mesingan M60 sehingga jarak 1,500 meter dengan berkesan apabila digunakan oleh penembak yang terlatih. 

Mesingan M60 telah digantikan secara amnya dalam perkhidmatan tentera Amerika Syarikat oleh mesingan sederhana jenis M240 dan juga oleh senjata automatik skuad M249 SAW. Walaupun demikian, mesingan M60 masih digemari dan digunakan sebagai senjata bantuan dan dipasangkan kepada kenderaan.
Pelancar Grenad Mk 19

**Pelancar Grenad Mk 19** mulanya digunakan oleh bot peronda sungai Tentera Laut Amerika (dikenali sebagai *Pibber*) dan boleh melontarkan grenad 40mm dari jarak minimum 75 meter sehingga jarak maksimum 2,200 meter walaupun ia paling berkesan sehingga jarak 1,600 meter. Senjata ini kemudiannya diambil guna oleh Tentera Darat Amerika dan pasukan Marin. Grenad M430 yang digunakan menyebabkan kematian dalam lingkungan 5 meter dari titik impak dan mencederakan dalam lingkungan 15 meter dari titik impak.

Pembangunan senjata Mk.19 ini dimulakan oleh Tentera Laut Amerika Syarikat dalam tahun 1966 sebagai lanjutan pengalaman yang diperolehi dari Perang Vietnam. Sebelum itu, Tentera Laut Amerika Syarikat mencuba penggunaan beberapa senjata yang melontarkan peluru grenad jenis 40x46mm M406 dengan kelajuan rendah yang pada mulanya dibuat untuk kegunaan dengan pelontar grenad M79. Kesemua senjata tersebut tidak dapat melontarkan grenad kepada jarak yang diharapkan. 

Pelontar grenad Mk.19 menggunakan peluru 40x53mm M384 dengan kelajuan tinggi, membolehkan pencapaian jarak lontaran yang lebih jauh dan mula dicuba dalam bulan Oktober 1967. Selepas ujian, pelontar grenad Mk.19 Mod.0 diterima untuk kegunaan pada awal tahun 1968, digunakan di atas bot peronda sungai dan juga di atas helikopter UH1 Huey Tentera Laut Amerika Syarikat. 

Model Mk.19 mod.1 mula digunakan dalam tahun 1971 di Vietnam dengan penghantaran lebih 1000 pucuk senjata, terdiri daripada buatan baru ataupun dengan menaik taraf senjata dari Mod.0.
Lapangan Terbang Antarabangsa Brunei

**Lapangan Terbang Antarabangsa Brunei** (Tulisan Jawi : لاڤڠن تربڠ انتارابڠسا بروني ) (IATA: **BWN**, ICAO: **WBSB**) ialah lapangan terbang utama di negara Brunei Darussalam. Lokasi ini terletak berhampiran ibu negaranya iaitu Bandar Seri Begawan.

## Syarikat penerbangan dan destinasi
### Penumpang

## Pautan luar
*  Maklumat penerbangan 
*  Maklumat lapangan terbang
Mari Alkatiri

**Dr Mari Bin Amude Alkatiri** () ialah Perdana Menteri pertama Timor Leste. Dia meletakkan jawatan pada 26 Jun 2006 berikutan dengan krisis politik di negara berkenaan.

Alkatiri dilahirkan di Dili, Timor Leste dan mempunyai 10 orang adik-beradik. Dia meninggalkan Timor Leste pada tahun 1970 untuk menyambung pelajarannya di Angola.

Sebelum memasuki arena politik, Alkatiri ialah seorang pemantau di Angola dan tinggal dalam buangan di sana dan Mozambique semasa pendudukan Indonesia. Dia juga mempelajari bidang undang-undang di Universiti Eduardo Mondlane, Maputo, Mozambique. Alkatiri pernah menjadi Penasihat Kanan Undang-undang disebuah syarikat swasta di Maputo di antara tahun 1992 sehingga tahun 1998.

Dia adalah berbangsa Arab Yaman dan seorang Muslim.

Pada bulan Mei 2006, kerajaan beliau menghadapi keadaan yang menghampiri Perang Saudara apabila hampir separuh daripada anggota pasukan keselamatan memberontak disamping demonstrasi di ibu negara Timor Leste, Dili. Pada 21 Jun 2006, Presiden Xanana Gusmão meminta supaya Alkatiri supaya meletakkan jawatan atau beliau akan meletak jawatan. Ahli-ahli kanan FRETILIN telah mengadakan perjumpaan pada 25 Jun untuk berbincang masa depan Alkatiri sebagai Perdana Menteri, disamping protes rakyat supaya Alkatiri meletakkan jawatan berbanding Gusmao. Parti bersetuju untuk mengekalkan Alkatiri sebagai Perdana Menteri; Menteri Luar, José Ramos Horta meletakkan jawatan serta-merta selepas keputusan ini diumumkan. Pada hari yang sama Ketua Polis Timor Leste Paulo Martins menggesa supaya Alkatiri ditahan kerana konspirasi untuk membunuh pesaing politiknya.

Alkatiri meletakkan jawatan pada 26 Jun, 2006.

## Rujukan


## Pautan luar

* Pejabat Perdana Menteri
* ''Melbourne Herald-Sun'' "PM Timor Leste meletakkan jawatan" 26 Jun 2006
* Perdana Menteri bercakap 31 Mei 2006
AGM-62 Walleye

*AGM-62 Walleye*' adalah satu bom peluncur panduan-televisyen yang dihasilkan oleh Martin Marietta dan digunakan semasa 1960-an sebelum digantikan dengan AGM-65 Maverick. Ia membawa kepala peledak seberat 113 kg (250 paun) bahan letupan. Pengiktirafan *Walleye* sebagai peluru berpandu udara ke permukaan adalah tidak tepat, kerana ia adalah bom tanpa tujahan dengan panduan avionik, sebagaimana GBU-15 yang lebih moden
.
DHC-4 Caribou

**[[de Havilland Canada]] DHC-4 Caribou** (dikenali dikalangan tentera US sebagai **CV-2** dan **C-7 Caribou**) direka sebagai pengangkut khas dengan keupayaan berlepas dan pendaratan jarak pendek (STOL). Ia pertama sekali terbang pada 1958.

Tentera Amerika Syarikat menempah sebanyak 173 pada tahun 1959 dan menerima pada 1961 di bawah nama AC-1 yang kemudiannya ditukarkan kepada **CV-2 Caribou**.
Kebolehtempaan

**Kebolehtempaan** adalah sifat fizikal bagi logam-logam dan aloi-aloi logam, atau secara amnya apa-apa jenis bahan. Logam yang **boleh tempa** adalah mudah terbentuk (*tercangga*), biasanya melalui dihentak dengan penukul atau penggulingan (digelek). Kebolehtempaan adalah suatu perkara penting dalam, contohnya, bahan pencetakan atau bahan penekanan bentuk seperti logam dan plastik.

Kebolehtempaan menunjukkan bagaimana zarah bergerak yang terlibat dalam ikatan logam boleh ditolak atau ditarik melepasi satu sama lain, lantas membuatkan logam boleh tempa dan mulur.

Emas adalah logam yang paling boleh tertempa, diikuti dengan aluminium.
Zain Mahmood

**Zain Mahmood** (1933 – 31 Januari 1994) ialah seorang penulis, sasterawan dan pengarah filem Melayu Malaysia yang terkenal iaitu *[[Fenomena (filem)|Fenomena]]* dan *[[Fantasi (filem)|Fantasi]]*.

Beliau meninggal dunia di usia 61 tahun pada 31 Januari 1994 ketika sedang tidur.

## Rujukan